Beurtkrag hier vir die week | Netwerk24
Deur Elvira Wood 10 Desember 2019 08:22
Beurtkrag gaan vir die res van die week Suid-Afrika in donkerte hul. Foto: Unsplash
Eskom het Dinsdag gewaarsku die kanse vir beurtkrag sal vir die res van die week hoog bly.
Dit is hoofsaaklik weens die swaar reën en probleme wat Eskom by sy kragstasies ervaar. Eskom se noodreaksie-beheersentrum fokus daarop om beurtkrag teen volgende week te verminder en te stop, het Eskom in 'n verklaring gesê.
Eskom het reeds bevestig dat fase 4-beurtkrag tot 23:00 Dinsdag van toepassing sal wees.
Dit kom nadat hy skielik fase 6-beurtkrag van 18:00 tot 22:00 Maandagaand ingestel het.
Eskom sê vordering is gemaak om steenkoolhantering by die Medupi-kragstasie by Lephalale in Limpopo te verbeter, maar daar was teen kort voor sesuur Dinsdagoggend steends 15 200 MW se kragkapasiteit buite werking.